b'\n_START_ARTICLE_\nBurak Y\xc4\xb1lmaz\n_START_SECTION_\nAntalyaspor\n_START_PARAGRAPH_\nBurak \xc8\x99i-a \xc3\xaenceput cariera la profesioni\xc8\x99ti la\xc2\xa0Antalyaspor ca mijloca\xc8\x99. El a marcat primul s\xc4\x83u gol \xc3\xaen sezonul 2004-2005 \xc3\xaempotriva celor de la\xc2\xa0Kar\xc8\x99\xc4\xb1yaka. A terminat sezonul cu\xc2\xa029 de meciuri, \xc3\xaen care a marcat 8 goluri \xc8\x99i a ajutat echipa sa evite retrogradarea. \xc3\x8en sezonul urm\xc4\x83tor, Burak a contribuit la promovarea \xc3\xaen S\xc3\xbcper Lig dup\xc4\x83 ce echipa terminat pe locul al doilea \xc3\xaen Divizia 1 \xc3\xaen sezonul 2005-2006, mai ales \xc3\xaen a doua jum\xc4\x83tate a sezonului, dup\xc4\x83 ce a marcat 9 goluri \xc3\xaen 24 de meciuri. A marcat 17 goluri \xc3\xaen 70 de meciuri de campionat.\n_START_SECTION_\nBe\xc8\x99ikta\xc8\x99\n_START_PARAGRAPH_\nBurak a fost transferat la Be\xc8\x99ikta\xc8\x99 \xc3\xaen vara anului 2006. \xc8\x98i-a f\xc4\x83cut debutul pe data de 6 august 2006 \xc3\xaempotriva celor de la\xc2\xa0Manisaspor, \xc8\x99i a marcat primul s\xc4\x83u gol \xc3\xaempotriva lui\xc2\xa0Konyaspor \xc3\xaentr-o victorie cu 3-1 pentru Be\xc8\x99ikta\xc8\x99. De asemenea, el a marcat \xc3\xaempotriva lui\xc2\xa0Trabzonspor. \xc3\x8en primul s\xc4\x83u sezon a marcat 5 goluri \xc3\xaen 30 de meciuri de campionat, Be\xc8\x99ikta\xc8\x99 clas\xc3\xa2ndu-se pe locul al doilea la finalul acestuia. A jucat \xc8\x99apte meciuri \xc3\xaen Cupa Turciei\xc2\xa0\xc8\x99i a marcat 1 gol, ajut\xc3\xa2nd echipa s\xc4\x83 c\xc3\xa2\xc8\x99tige cupa. Forma sa a sc\xc4\x83zut dramatic \xc3\xaen sezonul 2007-08. \xc3\x8en ianuarie 2008, el a fost transferat la Manisaspor, f\xc4\x83c\xc3\xa2nd parte dintr-un schimb de juc\xc4\x83tori, \xc8\x99i mai t\xc3\xa2rziu la Fenerbah\xc3\xa7e la 29 iunie 2008.\n_START_SECTION_\nFenerbah\xc3\xa7e\n_START_PARAGRAPH_\nPe 29 iunie 2008, Burak a fost v\xc3\xa2ndut la Fenerbah\xc3\xa7e \xc8\x99i a fost prezentat la conferin\xc8\x9ba de pres\xc4\x83 purt\xc3\xa2nd tricoul cu num\xc4\x83rul 7. A dezam\xc4\x83git la Fenerbah\xc3\xa7e, juc\xc3\xa2nd \xc3\xaen sezonul 2008-09 \xc3\xaen \xc8\x99ase partide f\xc4\x83r\xc4\x83 s\xc4\x83 marcheze.\n_START_SECTION_\nTrabzonspor\n_START_PARAGRAPH_\n\xc3\x8en februarie 2010, Burak a fost transferat definitiv la Trabzonspor. Odata cu venirea unui nou antrenor, \xc8\x99i anume fostul juc\xc4\x83tor al Trabzonsporului,\xc2\xa0Senol G\xc3\xbcne\xc8\x99, a debutat pe 15 februarie 2010 \xc8\x99i a jucat ultimele 15 minute \xc3\xaempotriva lui\xc2\xa0Bursaspor, \xc3\xaentr-un meci \xc3\xaencheiat la egalitate, scor 1-1. Pe 26 februarie a marcat pentru Trabzonspor \xc3\xaempotriva vechii sale echipe Antalyaspor, ajut\xc3\xa2ndu-\xc8\x99i echipa s\xc4\x83 termine pe locul al doilea \xc3\xaen sezonul 2010-2011. Burak, a ajuns \xc3\xaen semifinala\xc2\xa0Cupei Turciei, reu\xc8\x99ind s\xc4\x83-\xc8\x99i \xc3\xaenving\xc4\x83 fosta echip\xc4\x83, Fenerbah\xc3\xa7e, cu scorul de 3-1 \xc3\xaen final\xc4\x83. Zece zile mai t\xc3\xa2rziu, la Trabzonspor a jucat \xc3\xaempotriva Fenerbah\xc3\xa7e, din nou, \xc3\xaen ultimul meci al sezonului. Burak a marcat \xc3\xaen minutul 23, ajut\xc3\xa2ndu-\xc8\x99i echipa s\xc4\x83 scoat\xc4\x83 un egal \xc3\xaen deplasare, scor 1-1. Fenerbahce a terminat pe locul al doilea, la un punct \xc3\xaen spatele campioanei Bursaspor. Burak a devenit golgheterul Trabzonsporui, cu 19 goluri \xc3\xaen 30 de meciuri. \xc3\x8en iulie 2011 a semnat un nou contract pe patru ani cu clubul.\xc2\xa0\xc3\x8en sezonul urm\xc4\x83tor Burak reu\xc8\x99e\xc8\x99te s\xc4\x83 c\xc3\xa2\xc8\x99tige prima Supercup\xc4\x83 a Turciei._NEWLINE_\xc3\x8en sezonul S\xc3\xbcper Lig 2010-11 a marcat goluri importante cu\xc2\xa0Be\xc8\x99ikta\xc8\x99, scor 2-1, un gol  \xc3\xaen victoriile cu 1-0 \xc3\xaempotriva lui\xc2\xa0Galatasaray \xc8\x99i Bursaspor, ajut\xc3\xa2ndu-\xc8\x99i echipa s\xc4\x83 termine pe locul secund. \xc3\x8en sezonul regulat al 2011-12 S\xc3\xbcper Lig, Burak a marcat 33 de goluri \xc3\xaen 34 de meciuri, dobor\xc3\xa2nd recordul de\xc8\x9binut anterior de c\xc4\x83tre Fatih Tekke care a marcat 31 de goluri \xc3\xaen sezonul 2004-05.\n_START_SECTION_\nGalatasaray\n_START_PARAGRAPH_\nPe 13 iulie 2012, el a semnat un contract pe 4 ani cu posibilitate de prelungire pentru \xc3\xaenc\xc4\x83 unul cu Galatasaray,\xc2\xa0Trabzonspor\xc2\xa0primind\xc2\xa05 milioane de euro \xc3\xaen schimbul s\xc4\x83u. Yilmaz a primit 2,3 milioane euro pe sezon, cu un bonus 20.000 de euro pentru fiecare meci jucat._NEWLINE_Pe 2 septembrie 2012, el a marcat primul s\xc4\x83u gol pentru Galatasaray \xc3\xaempotriva Bursaspor, scor 3-2, Galatasaray\xc2\xa0reu\xc8\x99ind a 1000-a victorie \xc3\xaen campionat. Pe 19 septembrie, \xc3\xaen Liga Campionilor,\xc2\xa0\xc3\xaen meciul cu Manchester United, el a devenit primul juc\xc4\x83tor turc care a jucat un meci din Liga Campionilor, cu cele patru cele mai mari cluburi turce\xc8\x99ti. Dou\xc4\x83 s\xc4\x83pt\xc4\x83m\xc3\xa2ni mai t\xc3\xa2rziu, el a marcat singurul gol pentru Galatasaray \xc3\xaentr-o remiz\xc4\x83 acas\xc4\x83, 1-1, cu\xc2\xa0Eski\xc8\x99ehirspor. Pe 23 octombrie, \xc3\xaen al 3-lea joc din faza grupelor Ligii Campionilor, a marcat un gol cu capul pentru Galatasaray, meci care s-a \xc3\xaencheiat \xc3\xaentr-un 1-1 contra CFR Cluj. Pe 28 octombrie, el a marcat al 100-lea s\xc4\x83u gol carier\xc4\x83, \xc3\xaen victoria cu 3-0 \xc3\xaempotriva Kayserispor, men\xc8\x9bin\xc3\xa2nd pozi\xc8\x9bia lor ca lideri \xc3\xaen campionat. Pe 7 noiembrie 2012, Burak reu\xc8\x99e\xc8\x99te un\xc2\xa0hat-trick\xc2\xa0perfect \xc3\xaentr-o victorie cu 3-1 \xc3\xaen deplasare cu CFR Cluj, devenind primul juc\xc4\x83tor turc s\xc4\x83 \xc3\xaenscrie trei goluri \xc3\xaentr-un joc de Champions League de la\xc2\xa0Tuncay \xc8\x98anl\xc4\xb1. A mai marcat un gol cu capul \xc3\xaentr-un meci cu\xc2\xa0Manchester United. El a terminat faza grupelor din 2012-13 UEFA Champions League ca golgheter cu 6 goluri \xc3\xaen 501 minute, \xc3\xaenaintea lui\xc2\xa0Cristiano Ronaldo, care a marcat acela\xc8\x99i num\xc4\x83r de goluri \xc3\xaen 540 de minute._NEWLINE_Pe 23 noiembrie 2013, Burak a marcat al 100-lea s\xc4\x83u gol \xc3\xaen\xc2\xa0S\xc3\xbcper Lig\xc2\xa0\xc3\xaempotriva lui\xc2\xa0Sivasspor \xc3\xaentr-un meci c\xc3\xa2\xc8\x99tigat acas\xc4\x83 cu scorul de 2-1.\n_START_SECTION_\nBeijing Guoan\n_START_PARAGRAPH_\nPe 5 februarie 2016, Galatasaray a anun\xc8\x9bat c\xc4\x83 Burak a ajuns la un acord cu clubul Beijing Guoan\xc2\xa0din SuperLiga Chinez\xc4\x83, suma de transfer fiind de\xc2\xa08 milioane de euro.\xc2\xa0Galatasaray va pl\xc4\x83ti 2 milioane de euro pentru fostul s\xc4\x83u club Trabzonspor ,deoarece clubul mai de\xc8\x9binea 20% din drepturile federative ale juc\xc4\x83torului.'